b'\n_START_ARTICLE_\nAnalinis seksas\n_START_PARAGRAPH_\nAnalinis seksas (dar vadinamas analine sueitimi) \xe2\x80\x93 viena i\xc5\xa1 seksualinio elgesio form\xc5\xb3, kai sustand\xc4\x97jusia varpa \xc4\xafsiskverbiama \xc4\xaf i\xc5\xa1ang\xc4\x99. \xc5\xa0i sekso forma praktikuojama vyr\xc5\xb3 ir moter\xc5\xb3, tiek homoseksuali\xc5\xb3, tiek heteroseksuali\xc5\xb3 por\xc5\xb3. \xc4\xaevairiose kult\xc5\xabrose analinio sekso priimtinumas skiriasi. Analinis seksas pla\xc4\x8diai buvo praktikuojamas Vidurin\xc4\x97s Azijos \xc5\xa1alyse ir Arabijos haremuose._NEWLINE_Analinis seksas yra populiaresnis tarp homoseksuali\xc5\xb3 vyr\xc5\xb3,  nors j\xc4\xaf m\xc4\x97gsta ir kai kurios heteroseksualios poros._NEWLINE_Analinis seksas laikomas rizikingu d\xc4\x97l tiesiosios \xc5\xbearnos audini\xc5\xb3 pa\xc5\xbeeid\xc5\xbeiamumo ir joje esan\xc4\x8di\xc5\xb3 bakterij\xc5\xb3. Analinio sekso metu yra didesn\xc4\x97 rizika perduoti \xc5\xbdIV: \xe2\x80\x9e\xc5\xbdIV perdavimo rizika i\xc5\xa1 vyro moteriai 20 kart\xc5\xb3 didesn\xc4\x97 analini\xc5\xb3 santyki\xc5\xb3 metu, nei santykiaujant vaginaliai\xe2\x80\x9c.  Nesaugaus analinio sekso metu taip pat galima u\xc5\xbesikr\xc4\x97sti \xc4\xafvairiomis lyti\xc5\xa1kai plintan\xc4\x8diomis infekcijomis bei susirgti E. Coli bakterijos sukeliamomis ligomis._NEWLINE_Kitos su analine anga susijusios seksualinio elgesio formos: anilingas \xe2\x80\x93 i\xc5\xa1ang\xc4\x97s lai\xc5\xbeymas ir bu\xc4\x8diavimas; \xc4\xafsiskverbimas \xc4\xaf analin\xc4\x99 ang\xc4\x85 pir\xc5\xa1tais arba kum\xc5\xa1\xc4\x8diu; analin\xc4\x97s angos stimuliavimas vibratoriais, faloimitatoriais, analiniais kai\xc5\xa1\xc4\x8diais; \xc4\xafsiskverbimas \xc4\xaf i\xc5\xa1einam\xc4\x85j\xc4\x85 ang\xc4\x85 prisegamu peniu. Moters \xc4\xafsiskverbimas \xc4\xaf vyro i\xc5\xa1einam\xc4\x85j\xc4\x85 ang\xc4\x85 prisegamu peniu angli\xc5\xa1kai vadinamas pegging.'